Laskijaistiistaina
Laskijaistiistaina eilen oli ilma kaunis. Ja sehän on sinä päivänä pääasia, sillä huoneessaan kotosalla ei laskijaisena kukaan pysyttele muuten kuin pakosta. Vanha tapa vaatii, että silloin pitää sekä vanhain että nuorten olla liikkeellä, mäkilöillä, luistinradoilla tahi ainakin "laskijaista ajelemassa". Ahkerasti olikin varsinkin nuoriso eilen liikkeellä. Luistinrata oli täynnä aamusta iltaan ja missä vain vähän mäen rinnettä ja lunta, siellä vilisi nuorta kansaa kelkkoineen, suksineen. Ja pitkissä jonoissa ajeli huviretkeilijöitä pitkin katuja, painuen sitten ulos kaupungista, mitkä Alppilaan mitkä Hesperiaan, mitkä minnekin.

</div>

Lähde
Lähde: Uusi Suometar 19.2.1890 sivu 3.

Anonyymi
Helsinki
Uusi Suometar
1890